তিন হাজার কিলোজুল শক্তিসম্পন্ন ও ৩৮০ টন ওজনের বিশ্বের সবচেয়ে ভারী হ্যামার এসে পৌঁছেছে পদ্মাসেতু প্রকল্প এলাকায়। সবগুলো খন্ড জোড়া দেওয়ার পর এই হ্যামারটি আগামী এক সপ্তাহের মধ্যে পাইলের কাজ শুরু করতে পারবে। জার্মানির মিউনিখে তৈরি হ্যামারটি গত ২৭ এপ্রিল নেদারল্যান্ডসের পোর্ট অব রটারড্যাম থেকে বাংলাদেশের উদ্দেশে রওনা দেয়। ৩৯ দিন শেষে এটি সোমবার সকালে পদ্মাসেতুর নির্মাণ এলাকা মাওয়ায় এসে পৌঁছায়।